Վինսենթ Մինելլի

Վինսենթ Մինելլի (, ), թատրոնի և կինոյի ամերիկացի ռեժիսոր։ Հայտնի է մյուզիքլների բեմադրությամբ, որոնք դարձել են ժանրի դասական օրինակներ («Դիմավորիր ինձ Սենթ Լուիսում», «Ամերիկացին Փարիզում», «Թատերական բեռնատար», «Ժիժի»)։

Լայզա Մինելլիի հայրն է։

Կենսագրություն 

Ծնվել և մկրտվել է որպես Լեսթեր Էնթոնի Մինելլի (Lester Anthony Minnelli): Մանկության տարիներին ծնողների հետ հանդես է եկել «Մինելլի եղբայրներ» թատերախմբում։ 1929 թվականից աշխատել է որպես լուսանկարիչ, ապա «Բալաբան և Կետց» թատրոնում աշխատել որպես ռեժիսորի և լուսանկարչի օգնական և ձևավորող, իսկ 1933 թվականին Ռադիո Սիթի Մյուզիք-հոլլում որպես գեղարվեստական ղեկավար։ 1935-1937 թվականներին Բրոդվեյում բեմականացնում է բազմաթիվ երաժշտական ներկայացումներ, այդ թվում «Հայրենիքից հեռու», «Ներկայացումը սկսված է» և այլն։ Բեմադրել է բալետներ և մյուզիքլներ։ 1937 թվականից սկսել է աշխատել կինոյում։ 1940 թվականից սկսած ռեժիսորը աշխատում և ստեղծագործում է «Մետրո Գոլդվին-Մեյեր» կինոստուդիայում։ Մինելլիի գործերից են՝ «Իմ օրիորդ կինը» (1943), «Հանդիպիր ինձ Սենտ Լուիզում» (1944), «Ժամացույցը» (1945), Կաննի փառատոնի մրցանակի արժանացած՝ «Զիգֆիլդ Ֆոլիզ» (1945), «Ծովահենը» (1947), «Տիկին Բովարի» (1949), «Սարդոստայնը» (1954), «Թեյ և համակրանք» (1956), «Կյանքի ծարավը» (1956), «Ինչ է մայրիկը հասկանում սիրուց» (1959), «Երկու շաբաթ ուրիշ քաղաքում» (1962), «Մնաս բարով Չարլի», «Կարմելա» (1975), «Ժամանակի խնդիր» (1976) և այլն։ Մինելլիի «Մի ամերիկացի Փարիզում» (1951) և «Ջիջի» (1958) կինոնկարները  պարգևատրվել են «Օսկար» մրցանակով։ Մինելլին առավել հայտնի է իր երաժշտական ֆիլմերով և կատակերգություններով, որտեղ խաղացել են ամերիկյան էստրադայի և կինոյի այնպիսի աստղեր, ինչպիսիք են Ջուդի Գառլենդը, Ֆրեդ Ասթերը, Ջին Քելլին, Շիռլի Մակլեյնը, Լայզա Մինելլիին։
1959 թվականին արժանացել է Օսկար և Ոսկե գլոբուս մրցանակներ՝ «Ժիժի» ֆիլմի համար։
1945-1951 թվականներին ամուսնացած է եղել սուպերսթար Ջուդի Գառլենդի հետ, ով նրա դստեր`Լայզա Մինելլիի մայրն է։

1975 թվականին լույս տեսավ Մինելլիի «Շատ լավ եմ հիշում» հուշագրությունների և ապա «Բոլորը բեմի վրա» ինքնակենսագրական գրքերը։

Ֆիլմագրություն 

 1943 - Տնակը երկնքում / Cabin in the Sky
 1943 - Ես դա արեցի / I Dood It
 1944 - Դիմավորիր ինձ Սենթ Լուիսում / Meet Me in St. Louis
 1945 - Ժամացույցը / The Clock
 1945 - Իոլանդան և գողը / Yolanda and the Thief
 1946 - Զիգֆելդի խենթությունը / Ziegfeld Follies
 1946 - Ստորջրյա ընթացքը / Undercurrent
 1948 - Ծովահենը / The Pirat
 1949 - Տիկին Բովարի / Madame Bovary
 1950 - Հարսնացուի հայրը / Father of the Bride
 1951 - Հայրիկի փոքր եկամուտը / Father’s Little Dividend
 1951 - Ամերիկացին Փարիզում / An American in Paris
 1952 - Չարեր և գեղեցիկներ/ The Bad and the Beautiful
 1953 - Թատերական բեռնատար / The Band Wagon
 1954 - Երկար, երկար թրեյլեր / The Long, Long Trailer
 1954 - Բրիգադուն / Brigadoon
 1955 - Անբարեխղճություն / The Cobweb
 1955 - Կիսմետ / Kismet
 1956 - Կյանքի ծարավ / Lust for Life
 1956 - Թեյ և համակրանք / Tea and Sympathy
 1957 - Ստեղծելով կնոջը / Designing Woman
 1958 - Ժիժի / Gigi
 1958 - Դեբյուտանտեի չարաճճիությունը / The Reluctant Debutante
 1958 - Եվ նրանք վազեցին / Some Came Running
 1960 - Բլրից դեպի տուն/ Home from the Hill
 1960 - Զանգերը ղողանջում են / Bells Are Ringing
 1962 - Ապոկալիպսիսի չորս ձիավորները / Four Horsemen of the Apocalypse
 1962 - Երկու շաբաթ ուրիշ քաղաքում / Two Weeks in Another Town
 1963 - Էդդի հոր սիրահետումը/ The Courtship of Eddie’s Father
 1964 - Մնաս բարով, Չարլի / Goodbye Charlie
 1965 - Կտցար / The Sandpiper
 1970 - Պարզ օրը դուք կարող եք հավերժ տեսնել/ On a Clear Day You Can See Forever
 1976 - Ժամանակի հարցը / A Matter of Time

Մրցանակներ 

 Օսկար-Լավագույն ռեժիսոր, «Ժիժի» ֆիմի համար
 Օսկարի առաջադրում-Լավագույն ռեժիսոր «Ամերիկացին Փարիզում» ֆիլմի համար

Ծանոթագրություններ 

Ամերիկացի կինոռեժիսորներ
Թոքաբորբից մահացածներ
«Ոսկե գլոբուս» մրցանակի դափնեկիրներ
Ամերիկացի թատերական ռեժիսորներ
Պատվո լեգեոնի շքանշանի կոմանդորներ
Լավագույն ռեժիսոր Օսկարի մրցանակակիրներ